Velika istraga u TLM-u: Uhićen jedan od čelnih ljudi tvrtke

Policija još ne izlazi s informacijama, ali neslužbeno se doznaje da Tončija Kandida sumnjiče da je još s troje ljudi zloupotrebama u gospodarskom poslovanju oštetio TLM za 22 milijuna eura!

<p>Zbog malverzacija u šibenskoj Tvornici lakih metala uhićen je i jutros je u Policijsku postaju Šibenik priveden dugogodišnji direktor tvrtke <strong>Tonči Kandido</strong>.</p><p>Policija i Državno odvjetništvo još ne izlaze s informacijama, ali neslužbeno se doznaje da ga sumnjiče da je još zajedno s tri osobe zloupotrebama u gospodarskom poslovanju <strong>oštetili TLM za 22 milijuna eura! </strong></p><p>Kandido je uhićen na graničnom prijelazu, a MUP je izdao <strong>međunarodnu tjeralicu za Markom i Loranom Pejčinoskim</strong>, ocem i sinom koji su jedno vrijeme bili i vlasnici TLM-a te <strong>Andrašom Brodnjakom</strong>, koji je u ime njhove tvrtke Euris sa sjedištem u Beču bio izvršni direktor TLM-a.</p><p>Neslužbeno se doznaje da su <strong>novac izvlačili prodajom aluminija TLM-a</strong> drugim vlastitim tvrtkama po cijenama znatno nižim od realinih, kroz upravljačke naknade i faktoring, tj. prodaju prava potraživanja tvrtkama koje se bave utjerivanjem. </p><p>TLM je bio jedna od vodećih tvrtki u nekadašnjoj Jugoslaviji, zapošljavao je 5500 radnika i Šibeniku osiguravao titulu najvećeg izvoznika u državi. Tvornica je stradala u ratu, a dotukla ju je odluka tadašnjeg hrvatskog predsjednika da se elektroliza u Šibeniku ne obnavlja, nego da se gradi u Mostaru. Tvrtka je u međuvremenu privatizirana, spala je na 250 radnika, završila u stečaju i prošle ju je godine preuzeo slovenski Impol.</p><p>- Kriminalističko istraživanje provodimo u suradnji sa Županijskim državnim odvjetništvom. Sve je još u tijeku. Odmah po dovršetku idemo s priopćenjem - kratko nam je rekla <strong>Marica Kosor</strong>, glasnogovornica Policijske uprave Šibensko-kninske.</p>